《赠张参军》
宋代·郭祥正

宣城之人张待举，高才未得见明主。强将樽酒娱天真，犹得狂明落寰宇。

陶陶复陶陶，意气蛟龙豪。沧溟岂是远，银汉不为高。

路逢郭子陵阳津，平生未识如故人。相欢握手辄大笑，共访瑶池寻玉真。

天门夜叉识虑恶，为我无钱谨关钥。兴阑却驾彩云归，别入红窗共君酌。

醉来兀兀乘扁舟，长溪水碧芙蓉秋。愿逢万丈龙须席，卷取月明归玉楼。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。